cyanic-selkie/wikianc huggingface dataset:
செல்லியம்மன் (இறைவி)
பசியால் வாடியிருக்கும் அவனைக் கண்ட இடிமன்னன் தன் மனைவிக்குத் தெரியாமல் தானும் ஒரு பிடி புட்டை எடுத்து வந்து அவனுக்குக் கொடுக்கிறான். அதைப் பார்த்துவிட்ட செல்லியம்மன், 'தனக்குத் தெரியாமல் ஏன் கொடுக்க வேண்டும்?' என்று தன் கணவன் மீது கோபித்துக் கொண்டு வீட்டை விட்டுக் கிளம்பி விடுகிறாள். இடிமன்னன் எவ்வளவு சொல்லித் தடுத்துப் பார்த்தும் செல்லியம்மன் காதில் வாங்கிக் கொள்ளவில்லை. உணவு தேடிச் சென்ற தன் குழந்தைகள் பதினாறு பேரும் எங்கெங்கு இருக்கிறார்களோ அந்தந்த இடங்களிலேயே கல்லாகிப் போகட்டும் என்று சொல்லிவிட்டு அந்த ஊரில் உள்ள சிவன் கோயிலுக்கு முன்பாகச் சென்று தானும் கல்லாகிப் போனாள்.
பெருமாள்பட்டில் உள்ள அந்த சிவன் கோயிலைச் சுற்றிலும் வெவ்வேறு இடங்களில் சிலைகள் காணப்படுகின்றன. அந்த சிலைகள் உணவு தேடிப் புறப்பட்ட செல்லியம்மனின் பிள்ளைகள் என்று சொல்லப்படுகின்றன. கோயிலுக்கு முன் உள்ள பெரிய பெண் சிலை செல்லியம்மனுடைய சிலை என்று சொல்லப்படுகிறது. ஒவ்வொரு ஆண்டின் ஆடி மாதத்திலும் கூழ் ஊற்றி இந்த அம்மனுக்கு வழிபாடு நடத்தப்படுகிறது.
பகுப்பு:திருவள்ளூர் மாவட்டத்திலுள்ள அம்மன் கோயில்கள்
இடிபாடு கழிவு
வலது|thumb|300x300px| இடிப்பு கழிவு இடிபாடு கழிவுகள் (Demolition waste) என்பது கட்டிடங்கள், சாலைகள், பாலங்கள் அல்லது பிற கட்டமைப்புகளை அழிப்பதிலிருந்து பெறப்படும் கழிவுக் குப்பைகள் ஆகும். இக்குப்பைகள் கலவையின் அடிப்படையில் வேறுபடுகின்றன. ஆனால் எடையின் அடிப்படையில், அமெரிக்காவில் பைஞ்சுதை, மர பொருட்கள், நிலக்கீல், செங்கல் மற்றும் களிமண் ஓடு, எஃகு மற்றும் உலர்வால் ஆகியவை எனப் பிரிக்கின்றனர். இடிக்கும் கழிவுகளின் பல கூறுகளை மறுசுழற்சி செய்யும் சாத்தியமும் உள்ளது.
கலவை
2014ஆம் ஆண்டில், அமெரிக்காவில் 505.1 மில்லியன் டன் இடிபாடு குப்பைகள் உருவாக்கப்பட்டன. 505.1 மில்லியன் டன்களில், குப்பைகள் 353.6 மில்லியன் டன் பைஞ்சுதை, 76.6 மில்லியன் டன் நிலக்கீல் கான்கிரீட், 35.8 மில்லியன் டன் மர தயாரிப்பு, 12.7 மில்லியன் டன் நிலக்கீல், 11.8 மில்லியன் டன் செங்கல் மற்றும் களிமண் ஓடுகள், 10. டன் உலர்வால் மற்றும் பிளாஸ்டர், மற்றும் 4.3 மில்லியன் டன் எஃகு இருந்தது.
அகற்றல்
இடிபாடு குப்பைகள் பிரித்தெடுக்கப்படுவதற்கு முன், ஈயம், கல்நார் அல்லது பிற அபாயகரமான பொருட்களிலிருந்து ஏற்படும் மாசுபடுவதைத் தீர்க்க இவற்றை முன்னரே தனியே பிரித்தெடுக்க வேண்டும். கூட்டாட்சி விதிமுறைகளின்படி, அபாயகரமான பொருட்கள் தனித்தனியாக அகற்றப்பட வேண்டும். இடிக்கப்படும் குப்பைகளைக் கட்டுமானம் மற்றும் இடிபாடு குப்பைகள் நிலம் அல்லது நகராட்சி திடக்கழிவு நிலப்பரப்புகளில் அப்புறப்படுத்தலாம். மாற்றாக, குப்பைகளைத் தரப்படுத்திப் பிரித்தெடுத்து மறுசுழற்சி செய்யலாம். பிரித்தெடுத்தலானது இடிபாடு நிகழும் தளத்தில், பிரித்தெடுக்கும் இடத்தில் அல்லது கட்டுமான இடிபொருள் மறுசுழற்சி மையத்தில் நிகழலாம். பிரித்தெடுத்தப்பட்ட பிறகு, பொருட்கள் தனித்தனியாகத் தரத்திற்கேற்ப மறுசுழற்சி செய்யப்படுகின்றன.
மீள் சுழற்சி
பைஞ்சுதை மற்றும் செங்கல் பைஞ்சுதை மற்றும் செங்கல் ஆகியவற்றை நொறுக்கி மறுசுழற்சி செய்யலாம். பிரித்தெடுக்கப்பட்டு தரம் பிரிக்கப்பட்டு அகற்றலாம். மீட்டெடுக்கப்பட்ட பைஞ்சுதை அல்லது செங்கல் கழிவு மொத்தமாக, பள்ளங்களை நிரப்பு, சாலைத் தளம் அமைக்கப் பயன்படுத்தப்படலாம்.
மரம் மரக்கழிவுகளை மீண்டும் பயன்படுத்தலாம். மறுபயன்பாடு செய்யலாம், மறுசுழற்சி செய்யலாம் அல்லது உயிர் ஆற்றலாக மாற்றலாம். இடிபாடுகளிலிருந்து மீட்டெடுக்கப்படும் மரத் தளபாடுகளை பயன்படுத்தக்கூடிய சிறிய கட்டிடக் கூறுகளாகப் பயன்படுத்தினால், முழு அளவிலான புதிய மரக்கட்டைகளின் தேவை குறையும். மறுசுழற்சி செய்யப்பட்ட மரத்தைப் பாதைகள், உறைகள், தழைக்கூளம், உரம், விலங்கு படுக்கைகள் அல்லது துகள் பலகை தயாரிக்கவும் பயன்படுத்தலாம். மறுசுழற்சி செய்யப்பட்ட மரத்தை உயிர் ஆற்றல் மூலப்பொருளாகப் பயன்படுத்துவது சாதகமானது. ஏனெனில் இதில் குறைந்த அளவில் நீர் உள்ளடக்கம் உள்ளது. புதிய மரக்கட்டைகளுடன் ஒப்பிடும்போது இதில் 20% நீர் உள்ளது.
கார்டிஃப்
பகுப்பு:நகரம் தொடர்பான குறுங்கட்டுரைகள் பகுப்பு:வேல்சின் நகரங்கள் பகுப்பு:ஐரோப்பியத் தலைநகரங்கள்
இடிபாடு கழிவு
மீள் சுழற்சி
உலர்ந்த சுவர் உலர்வால் முதன்மையாக ஜிப்சத்தால் ஆனது. ஜிப்சம் சிதைந்தவுடன், இதை சீமைக்காரை உற்பத்தியில் சேர்க்கலாம். மண்ணை காற்றோட்டமான உரமாக்கலில் பயன்படுத்தலாம் அல்லது புதிய உலர்வாலில் மறுசுழற்சி செய்யலாம். ஜிப்சம் மறுசுழற்சி குறிப்பாகப் பயனுள்ளதாக இருக்கும், ஏனெனில் நிலப்பரப்பு நிலைகளில் ஜிப்சம் நச்சு வாயுவான ஐதரசன் சல்பைடை வெளியிடும்.
நிலக்கீல் நிலக்கீல், கூழாங்கல் அல்லது நிலக்கீல் பைஞ்சுதையிலிருந்து, பொதுவாக மறுசுழற்சி செய்யப்பட்டு நடைபாதையில் பயன்படுத்தப்படுகிறது.
உலோகம் கழிவிரும்பு என்பது தேவையில்லா உலோக கழிவுகளைச் சேகரிப்பது, வாங்குவது, விற்பது மற்றும் மறுசுழற்சி செய்வதில் கவனம் செலுத்தும் தொழில் முயற்சியில் பெறப்படும் பொருளாகும்.
மேற்கோள்கள்
பகுப்பு:கழிவு மேலாண்மை
மெனிமெரஸ் மாடெஸ்டஸ்
மெனிமெரஸ் மாடெஸ்டஸ் (Menemerus modestus) என்பது மேனெமெரஸ் இனத்தைச் சேர்ந்த ஒரு குதிக்கும் சிலந்தி வவைகப்  பூச்சியினம் ஆகும். இவை தூனிசியா நாட்டில் காணப்படுகின்றன. இது மெனிமெரஸ் என்ற போினத்தில் வகைப்படுத்தப்பட்டுள்ளது. இது மெனிமெரஸ் கட்டேடஸ் என்ற சிற்றினத்துடன் தொடா்புடையது. இது முதன்முதலில் வேன்டா வெசோலோவ்ஸ்கா என்பவரால் 1999-ஆம் ஆண்டு விவாிக்கப்பட்டது. இதன் சிற்றினப் பெயா், அமைதி என்று பொருள்படும் லத்தீன் மொழிச்சொல் மாடெஸ்டஸ் என்பதிலிருந்து இருந்து பெறப்பட்டது.
சான்றுகள்
பகுப்பு:சிலந்திகள்
உயிர்சார் கூறு
உயிர்சார் கூறு (Biotic component) என்பது, சூழல் மண்டலம் ஒன்றை உருவாக்குகின்ற உயிரினம் சார்ந்த கூறுகளுள் ஒன்றைக் குறிக்கும். பொதுவாக, உயிர்சார் கூறுகளுள், உற்பத்தி செய்வன, நுகர்வன, சிதைப்பன என்பன அடங்குகின்றன.
சூழல் மண்டலமொன்றின் உயிர்சார் கூறுகளிலிருந்து வேறுபட்ட கூறுகள் உயிர்சாராக் கூறுகள் எனப்படுகின்றன. வெப்பநிலை, ஒளிச்செறிவு, ஈரத்தன்மை, நீர் மட்டம், காற்றோட்டம், காபனீரொட்சைட்டு அளவு, நீரினதும் மண்ணினதும் pH அளவுகள் என்பன உயிர்சாராக் கூறுகளுள் அடங்கும்.
மேற்கோள்கள்
பகுப்பு:சூழல் மண்டலம் பகுப்பு:சூழலியல்
பிளாட்டினம்(II) அசிட்டேட்டு
பிளாட்டினம்(II) அசிட்டேட்டு (Platinum(II) acetate) என்பது ஊதா நிறத்தில் உள்ள ஓர் அணைவுச் சேர்மமாகும். தொடர்புடைய பலேடியம் அனைவுச் சேர்மம் போல இது வர்த்தகரீதியாகக் கிடைப்பதில்லை. பிளாட்டினம்(II) அசிட்டைல் அசிட்டோனேட்டு இதற்குப் பதிலாக  பிளாட்டினம் வேதியலுக்கான தொடக்கப் பகுதியாக செயல்படுகிறது.
தயாரிப்பு
பிளாட்டினம்(II) அசிட்டேட்டு தயாரிப்பதற்கு பல்வேறு தயாரிப்பு முறைகள் அறியப்பட்டுள்ளன. உதாரணமாக, சோடியம் அறுவைதராக்சிபிளாட்டினேட்டை நைட்ரிக் அமிலத்தில் கரைத்துத் தயாரிக்கலாம் என்று விக்கின்சன் விவரித்துள்ளார். இக்கலவையை அசிட்டிக் அமிலம் சேர்த்து சூடாக்கினால் பிளாட்டினம்(II) அசிட்டேட்டு தோன்றுகிறது. அதிகப்படியான நைட்ரிக் அமிலத்தை ஃபார்மிக் அமிலம் சேர்த்து ஒடுக்க வினையின் மூலமாக நீக்கலாம். விக்கின்சன் குழுமத்தினர் இத்தயாரிப்பு முறையின் முடிவுகளில் பெரும் வித்தியாசங்களை உண்டாக்கினர்.
வெள்ளி அசிட்டேட்டை பிளாட்டினம் (II) குளோரைடுடன் சேர்த்து  பிளாட்டினம்(II) அசிட்டேட்டு தயாரிக்கும் முறையை  எம். பசாட்டோ கண்டறிந்தார். இவ்வினையில் வெள்ளி(I) ஆலைடு பிர்த்தெடுக்கும் முகவராகப் பயன்படுத்தப்படுகிறது. விளைபொருளாக இரண்டு அசிட்டிக் அமில மூலக்கூறுகள் கொண்ட நான்கு பகுதியுள்ள அணைவுச் சேர்மம் உருவாகிறது
கிராட்டோனைட்டு
மேற்கோள்கள்
பகுப்பு:ஈயக் கனிமங்கள் பகுப்பு:ஆர்சனிக் கனிமங்கள் பகுப்பு:சல்பைடு கனிமங்கள்
பிளாட்டினம்(II) அசிட்டேட்டு
மேற்கோள்கள்
பகுப்பு:ஒருங்கிணைவுச் சேர்மங்கள் பகுப்பு:பிளாட்டினம் சேர்மங்கள் பகுப்பு:அசிட்டேட்டுகள்
துகோசி ராவ் ஓல்கர்
துகோசி ராவ் ஓல்கர் (1723 – 15 ஆகத்து 1797), ஓல்கர் வம்சத்தைச் சார்ந்தவரும் இந்தூர் அரசை மன்னர் ஆவார். (ஆட்சி. 1795–1797). இவர் தனுசி ஓல்கருடைய இரண்டாவது மகனாவார். இவருக்கு இரு மனைவிகளும், இரண்டாம் மல்கர் ராவ், காசிராவ், விதோசிராவ் மற்றும் யசுவந்த்ராவ் என நான்கு மகன்களும் இருந்தனர்.
வாழ்க்கை
அகில்யாபாய் ஓல்கரின் மறைவிற்குப் பிறகு துகோசி ராவ் ஓல்கர், ஆட்சிக்கு வந்தார். இவர் மூன்றாவது ஆட்சியாளர் ஆவார். மிகக்குறுகிய காலமாக 1795 முதல் 1797 வரை ஆட்சி புரிந்தார். thumbnail|இடது|இரண்டாம் துகோசி ராவ், 1857-ம் ஆண்டு இலண்டன் நியூசு நிறுவனத்திற்காக டபிள்யூ. கார்பென்டர், சன் உருவாக்கிய படிமம்
இவற்றையும் பார்க்கவும்
பகுப்பு:1723 பிறப்புகள் பகுப்பு:ஓல்கர் வம்சம் பகுப்பு:மராத்தியர்கள் பகுப்பு:மத்தியப் பிரதேச நபர்கள் பகுப்பு:1795 இறப்புகள்
ஜமுனா துடு
ஜமுனா டுடு (Jamuna Tudu) ஒரு இந்திய சுற்றுச்சூழல் ஆர்வலராவார். முதலில் இவரும் மற்ற ஐந்து பெண்களும் தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுத்தனர். இது பின்னர் ஒரு அமைப்பாக விரிவடைந்தது. சார்க்கண்டுவில் உள்ள "மர மாஃபியாக்கள்" மற்றும் நக்சலைட்டுகளை தடுத்து வருதற்காக பத்திரிக்கைகளால் 'லேடி டார்சன்' என்று அழைக்கப்படுகிறார்.
ஜார்க்கண்டுவில் உள்ள தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுக்கும் “வான் சுரக்சா சமிதி” என்ற நிறுவனத்தை நடத்தி வருகிறார்.
ஆரம்ப கால வாழ்க்கை
ஜமுனா துடு 1980 திசம்பர் 19 அன்று இந்தியாவின் ஒடிசாவின் மயூர்பஞ்சின் ராயரங்க்பூரில் பிறந்தார். தனக்கு 18 வயதாக இருந்தபோது காடுகளுக்காக போராட முடிவு செய்து வில் மற்றும் அம்புகளை எடுத்துக் கொண்டு காடுகளில் சுற்றித் திரிந்தார். மேலும் மர மாஃபியாக்களின் நடமாட்டத்தைக் கண்காணித்து காவலர்களிடம் புகார் செய்ய ஆரம்பித்தார்.
இவர், இயற்கையை மிகவும் நேசிக்கிறார். இவரது இந்தப் பயணம் 1998இல் தொடங்கியது. இவர், திருமணத்திற்குப் பிறகு சகுலியா தொகுதியில் உள்ள முத்துர்காம் கிராமத்தை அடைந்தார். அந்த நேரத்தில் வன மாஃபியா கும்பல் அளவுக்கதிகமாக முதுர்காம் கிராமத்திற்கு அருகிலுள்ள காட்டில் மரங்களை வெட்டிக் கொண்டிருந்தது. காட்டின் இந்த நிலையைப் பார்த்த ஜமுனா, மரங்களை காப்பாற்ற முடிவு செய்து அவர்களுகெதிராக போரட முடிவு செய்தார். பின்னர் அதற்கான முயற்சிகளில் ஈடுபட்டார். இவரது குடும்பத்தினரால் இதையெல்லாம் செய்யவிடாமல் தடுக்கப்பட்டார். ஆனால் அவர் கிராமத்தின் பெண்களை ஒன்றிணைத்து காட்டைக் காப்பாற்றும் பிரச்சாரத்தில் இறங்கினார். பல முறை இவர்கள் தாக்குதல்களுக்கு ஆளானாலும்  ஒருபோதும் கைவிடவில்லை, காட்டைக் காப்பாற்றுவதற்கான முடிவு உறுதி செய்யப்பட்டது.
துடு தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுக்க ஐந்து பெண்களுடன் "வான் சுரக்சா சமிதி" யை உருவாக்கினார், பின்னர் இது விரிவடைந்தது. 2020ஆம் ஆண்டில் சார்கண்டுவின் காடுகளைப் பாதுகாக்க இவரும் சாமி முர்முவும் வனப்பாதுகாப்பு படைகளில் சேரப்போவதாக அறிவித்தனர். இவர்கள் இருவரும் பத்திரிகைகளில் லேடி டார்சன்கள் என்று அழைக்கப்பட்டனர். சாமி முர்மு தனது அமைப்பில் 3,000 உறுப்பினர்களைக் கொண்டுள்ளார். தாங்கள் இணைந்து பணியாற்றுவதால் கூடுதல் வெற்றியை அடைய முடியும் என்று நம்புகிறார்கள்
சந்தீப் குமார்
சந்தீப் குமார் ("Sandeep Kumar") (பிறப்பு 1 மே 1986) ஓர் இந்திய நடைப்பந்தய வீரராவார். இவர் சீனாவின் பெய்ஜிங் நகரில் 2015 இல் நடந்த உலக தடகள சாம்பியன்ஷிப் 50 கிலோ மீட்டர் தூரம் பந்தய நடை நடக்கும் போட்டியில் கலந்து கொண்டார்.
50 கிலோ மீட்டர் நடை பந்தயம்
2016 கோடைக்கால ஒலிம்பிக் விளையாட்டுப் போட்டிகள் நிகழ்வுகளில் இந்தியாவின் சார்பில் ஓடுவதற்கு இவர் தகுதி பெற்றார்.அவர் 50 கிலோமீட்டர் நடை பந்தயம் போட்டியில் சந்தீப் குமார் 4 மணி, 7 நிமிடம், 55 விநாடிகளில் இலக்கை எட்டினார்.இப்போட்டியில் 34 வது நபராக வந்தார்.இந்த ஒலிம்பிக் போட்டியில் பந்தய நடையில் இவருடைய தரம்-35 ஆகும்.
மேற்கோள்கள்
.
பகுப்பு:1986 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்தியப் பந்தயநடையாளர்கள்‎ பகுப்பு:Rio Olympic Editathon 2016
வடக்கு திருவீதி பிள்ளை
வடக்கு திருவீதி பிள்ளை, ஸ்ரீகிருஷ்ண பாதர் எனும் இயற்பெயருடன் சுவாதி நட்சத்திரம், ஆனி மாதத்தில் பிறந்து, திருவரங்கத்தில் மறைந்தவர். இவர் நம்பிள்ளையின் முக்கிய சீடர்களில் ஒருவர். வடக்கு திருவீதி பிள்ளையின் இரண்டு மகன்களில் மூத்தவர் பிள்ளை லோகாசாரியார், இளையவர் அழகிய மணவாள பெருமாள் நாயனார் ஆவார். வடக்கு வீதி பிள்ளை தனது குரு நம்பிள்ளை அருளால் நம்மாழ்வார் இயற்றிய திருவாய்மொழிக்கு விளக்க உரையாக ஈடு     36,000  படி  நூலை இயற்றினார்.
நம்பிள்ளை சொல்ல திருவீதிப்பிள்ளை எழுதிய உரைக்கு மட்டும் ஈடு என்னும் சிறப்பு அடைமொழி உண்டு. இவற்றில் ஈடு என்னும் சொல் செய்யுளுக்கு ஈடாக எழுதப்பட்டுள்ள உரை என்பதனைக் குறிக்கும்.
இவற்றில் படி என்னும் சொல் ஓலையில் எழுதப்பட்டுள்ள எழுத்தெண்ணிக்கைப் படிவத்தைக் குறிக்கும்.
முகையூர் ஊராட்சி ஒன்றியம்
முகையூர் ஊராட்சி ஒன்றியம், இந்தியாவின் தமிழ்நாட்டின் விழுப்புரம் மாவட்டத்தில் உள்ள 13 ஊராட்சி ஒன்றியங்களில் ஒன்றாகும். கண்டாச்சிபுரம் வட்டத்தில் உள்ள முகையூர் ஒன்றியம், 48 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் முகையூரில் இயங்குகிறது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, முகையூர் ஊராட்சி ஒன்றியத்தின்மொத்த மக்கள் தொகை 1,96,414 ஆகும். அதில் பட்டியல் சமூக மக்களின் தொகை 59,149 ஆக உள்ளது. பட்டியல் பழங்குடி மக்களின் தொகை 1,533 ஆக உள்ளது.
ஊராட்சி மன்றங்கள்
முகையூர் ஊராட்சி ஒன்றியத்தில் உள்ள  48 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
குன்னத்தூர், மதுரை மாவட்டம்
குன்னத்தூர், தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், குன்னத்தூர் ஊராட்சியில் அமைந்த சிற்றூர் ஆகும். இக்கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.
அமைவிடம்
கடல் மட்டத்திலிருந்து சுமார் 156 மீட்டர் உயரத்தில், 9.8938°N, 78.2573°W என்ற புவியியல் ஆள்கூறுகள் கொண்டு குன்னத்தூர் அமையப் பெற்றுள்ளது. குன்னத்தூர், மதுரையிலிருந்து 19 கி.மீ. தொலைவில், மதுரை - சிவகங்கை மாநில நெடுஞ்சாலை எண் 33 அருகே, வரிச்சியூர் - களிமங்கலம் செல்லும் மாவட்டச் சாலையில் அமைந்துள்ளது. அருகமைந்த கிராமங்கள் ஆளவந்தான், வரிச்சியூர், களிமங்கலம், பூவந்தி, நாட்டார்மங்கலம், செங்கோட்டை, இடையப்பட்டி ஆகும். இதன் அஞ்சல் சுட்டு எண் 625201; தொலைபேசி குறியீடு எண் (Std Code) 04549 ஆகும்.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, குன்னத்தூர் கிராமத்தின் மொத்த மக்கள் தொகை 1,307 ஆகும். அதில் ஒடுக்கப்பட்டோர் 180 (13.77%) ஆக உள்ளனர். சராசரி எழுத்தறிவு 71.26% ஆகும். குன்னத்தூரில் 335 வீடுகள் உள்ளது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
மிட்செல் ஸ்வெப்சன்
மிட்செல் ஜோசப் ஸ்வெப்சன் (பிறப்பு 4 அக்டோபர் 1993) ஓர் ஆத்திரேலிய துடுப்பாட்ட வீரர் ஆவார். இவர் 2018 சூன் மாதம் ஆத்திரேலியா அணிக்காக பன்னாட்டு துடுப்பாட்டங்களில் அறிமுகமானார்.
பன்னாட்டு துடுப்பாட்டம்
2017 சனவரி இந்தியாவுக்கு எதிரான தேர்வுத் தொடரில் ஆத்திரேலிய அணியில் அவர் இடம் பெற்றார், ஆனால் இவருக்கு விளையாட வாய்ப்பு வழங்கவில்லை. 2018 மே, இங்கிலாந்துக்கு எதிரான ஒருநாள் மற்றும் இருபது20ப போட்டிகளுக்கான ஆத்திரேலிய அணியில் இடம் பெற்றார். 2018 சூன் இங்கிலாந்துக்கு தனது இருபது20ப போட்டியில் அறிமுகமானார்.
மொண்டுகுழி
மொண்டுகுழி (Mondukuli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 58 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநில தலைநகரான சென்னையிலிருந்து 241 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 218 குடும்பங்களும் 889 மக்களும் வசிக்கின்றனர். இதில் 439 ஆண்களும் 450 பெண்களும் அடங்குவர். ஊரில் கல்வியறிவு பெற்றவர்கள் விகிதம் 58.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
எம். ஏ. முகம்மது
'''எம். ஏ. முகம்மது என அழைக்கப்படும் முகம்மது அலி முகம்மது''' (13 மார்ச் 1918 - 25 சனவரி 1991) இலங்கையைச் சேர்ந்த எழுத்தாளர், நூலாசிரியர், வானொலி நாடக எழுத்தாளர், மேடை நாடக எழுத்தாளர், மேடைநாடக நடிகர், வானொலி நாடக எழுத்தாளர் என துறைகளில் தமிழ் இலக்கியத்துக்குப் பங்காற்றியவர்.
வாழ்க்கைக் குறிப்பு
முதன் முதலாக இலங்கை வானொலியில் 1950 இல் 30 நிமிட “புயல்” என்ற இவரது நாடகம் முஸ்லிம் சேவையில் ஒலிபரப்பாகியது.
1949 ஆம் ஆண்டு “இன்ப வாழ்வு” என்ற வானொலிப் பேச்சு முதன் முறையாக ஒலிபரப்பாகியது.
நாடகங்களுக்கான கதை, வசனம், பாடல்களை இயற்றுவதில் இளம் வயது முதலே ஆர்வம் காட்டினார். இஸ்லாமிய கலைத் துறைக்குப் பெரும் பங்காற்றியுள்ள எம்.ஏ. முகம்மது, சோனக இஸ்லாமிய கலாசார நிலையத்துக்காக மேடையேற்றிய “இலங்கைக்கு அராபியர்களின் வருகை” பெரும் வரவேற்பைப் பெற்றதாகும்.
சிங்கள வானொலி முஸ்லிம் சேவைக்காக வாரந்தோறும் இஸ்லாமிய நிகழ்ச்சிகளைத் தயாரித்து வழங்குவதிலும் பெரும் பங்காற்றியு்ளளார்.
5000 இற்கும் அதிகமான சிங்கள, தமிழ்ப் பாடல்களை எழுதிய பெருமைக்குரியவர். 2000 இற்கும் அதிகமான சிங்கள, தமிழ் நாடகங்களை எழுதி இயக்கியுள்ளார். அவரே நாடகங்களை மேடையேற்றியுமுள்ளார்.
1986 களில் தான் ஆசிரியப் பணியிலிருந்து ஓய்வு பெற்றது முதல் கவிதை எழுவதை தனது முழுநேரப் பணியாக்கிக் கொண்டவர் எம். ஏ முகம்மது.
1978 முதல் இலங்கை வானொலி முஸ்லிம் சேவையில் நிகழ்ச்சித் தயாரிப்பாளராக நியமிக்கப்பட்டார்.
மேற்கோள்கள்
பகுப்பு:இலங்கை முஸ்லிம் எழுத்தாளர்கள் பகுப்பு:1918 பிறப்புகள் பகுப்பு:1991 இறப்புகள் பகுப்பு:இலங்கை ஆசிரியர்கள்
உலக பார்வையற்றோர் துடுப்பாட்ட அவை
உலக பார்வையற்றோர் துடுப்பாட்ட அவை (WBCC) என்பது பார்வையற்றோர் துடுப்பாட்டத்தை நிர்வகிக்க உருவாக்கப்பட்ட அவை ஆகும். இந்த அவை 1996ல் புது டெல்லியில் நடந்த கூட்டத்தில் பார்வையற்றோர் துடுப்பாட்டத்தை ஊக்குவிக்கவும் நிர்வகிக்கவும் உருவாக்கப்பட்டது. ஜார்ஜ் ஆபிரகாம் இந்த அவையின் முதல் தலைவர் ஆவார்.
ராஜாமகள்
இந்த தொடர் விஜய பாஸ்கர் மற்றும் சிவா ஆகியோர் இயக்கத்தில் ஐரா அகர்வால், ரியாஸ், விமல் வெங்கடேசன், சத்திய சாயி போன்ற பலர் நடித்துள்ளார்கள். இந்த தொடர் 28 அக்டோபர் 2019 முதல் திங்கள் முதல் சனி வரை ஒளிபரப்பாகி, 27 நவம்பர் 2021 அன்று 538 அத்தியாயங்களுடன் நிறைவு பெற்றது.
கதைச்சுருக்கம்
அண்ணன் தங்கையான சிவகாமிக்கு ஆண் குழந்தையும் அண்ணன் ராஜனின் மனைவிக்கு பெண் குழந்தையும். பிறக்கின்றது. பெண்குழந்தையை வெறுக்கும் அண்ணி இதனால் தனது குழந்தையை யாருக்கும் தெரியாமல் மாத்தி வைக்கின்றார் சிவகாமி. குழந்தைகள் வளந்து பெரியவர்கள் ஆனதும் அவர்களின் குடும்பத்தில் ஏற்படும் முரண் காரணமாக உருவாகும் பிரச்னைகளை மையமாக வைத்து காதல், பொறாமை, தியாகம் என இந்தத் தொடர் நகர்கிறது.
நடிகர்களின் தேர்வு
இந்த தொடரில் துளசியாக ஐரா நடிக்கின்றார் இவர் கண்மணி, கடைக்குட்டி சிங்கம் போன்ற தொடர்களில் நடித்துள்ளார். இவருக்கு ஜோடியாக புதுமுகம் கன்னட நடிகர் ரியாஸ் விஷ்வா என்ற கதாபாத்திரத்தில் நடித்தார், பின்னர் 2021 இல் இவருக்கு பதிலாக நடிகர் விமல் வெங்கடேசன் என்பவர் இவரின் கதாபாத்திரத்தில் நடித்தார். இவர்களுடன் வனஜா, பரத் கல்யாண், காயத்ரி பிரியா, யுவன்ராஜ் நேத்ரன் ஆகியோரும் இந்த தொடரில் முக்கிய கதாபாத்திரங்களில் நடித்துள்ளார்கள்.
நேர அட்டவணை
இந்த தொடர் 28 அக்டோபர் 2019 முதல் 27 மார்ச் 2020 ஆம் ஆண்டு வரை வரை திங்கள் முதல் சனிக்கிழமை வரை மதியம் 2:30 மணிக்கு ஒளிபரப்பானது. பின்னர் 19 ஏப்ரல் 2020 முதல் திங்கள் முதல் சனிக்கிழமை வரை மதியம் 3:00 மணிக்கு புதிய நேரத்தில் ஒளிபரப்பானது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:தொலைக்காட்சியில் கோவிட்-19 தொற்றுநோயின் தாக்கம் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
திருத்தந்தையின் ஆணை ஓலை
திருத்தந்தையின் ஆணை ஓலை (Papal bull) என்பது கத்தோலிக்க திருத்தந்தையால் வெளியிட்டப்படும் சட்ட ஆணையாகும். இவ்வகை ஆணைகள் 6ம் நூற்றாண்டு முதலே பழக்கத்தில் இருந்தாலும், 13ம் நூற்றாண்டிலேயே அதிகம் பயன்படுத்தப்பட்டது. 15ம் நூற்றாண்டில் திருத்தூதரக அலுவலகம் (Apostolic Chancery), ஆணை ஓலைகளின் பதிவகம் ("register of bulls"/registrum bullarum) எனப்பெயர் மாற்றப்பட்ட போது இவை அதிகாரப்பூர்வமானது. இவ்வகை ஆணைஓலைகளின் தொடக்கத்தில் திருத்தந்தை தம் பெயருக்கு அடுத்து ஆயர், இறை அடியாருக்கு அடியார் என எழுதுவார் என்பது குறிக்கத்தக்கது.
மேற்கோள்கள்
பகுப்பு:திருத்தந்தையர்கள் பகுப்பு:கத்தோலிக்க திருச்சபை
ஜித்தன் 2
ஜித்தன் 2 (Jithan 2) என்பது 2016ஆம் ஆண்டு வெளியான இந்திய தமிழ் திகில் நகைச்சுவை திரைப்படம் ஆகும். வின்சென்ட் செல்வா எழுதி, ராகுல் பரமஹம்சா இயக்கிய இந்த படம் ஜித்தன் (2005) இன் தொடர்ச்சியாகும், இப்படத்தில்  ஜித்தன் ரமேஷ் மற்றும் சிருஷ்டி டங்கே ஆகியோர் முக்கிய வேடங்களில் நடித்துள்ளனர். இப்படத்தின் தயாரிப்புப் பணிகளானது 2013 திசம்பரில் தொடங்கியது. 2016 ஏப்ரல் 8 அன்று மோசமான விமர்சனங்களுடன் வெளியானது. இந்த படம் தெலுங்கில் பீட்சா 3 என்ற பெயரில் மொழிமாற்றம் செய்யப்பட்டு 2018 இல் வெளியிடப்பட்டது. இப்படத்திற்கு பின்னணி இசையை இசைக்கலைஞர்களும் பின்னணி பாடகர்களுமான ஏ. எம். ராஜா, ஜிக்கி ஆகியோரின் பேரனான எஸ்வந்த் ராஜா அமைத்தார்.
தயாரிப்பு
2013 செப்டம்பரில், ஆர். பி. எம் புரொடக்சன்ஸ் நிறுவனமானது 2005ஆம் ஆண்டு வெளியாகி வெற்றிபெற்ற திரைப்படமான ஜித்தனின் தொடர்ச்சியான ஒரு படத்திற்கான பணிகளை செய்யத் தொடங்கியது. அறிமுக இயக்குநர் ராகுல் இயக்குநராக ஆக்கப்பட்டார். முதல் படத்தை இயக்கிய வின்சென்ட் செல்வா திரைக்கதையை எழுதினார். இப்படத்தின் பணிகள் சென்னையில் முன்னேறி நடந்தது. ஜித்தன் 2 படத்திற்கான கதாநாயகியாக சிருஷ்டி டங்கே உறுதி செய்யப்பட்டார். பாடல்கள் தவிர படத்தின் அனைத்து பகுதிகளும் முடிந்த நிலையில், படம் 2014 சூலையில் நிறைவடையும் நிலையில் இருந்தது. படக் குழு 2014 இன் பிற்பகுதியில் தயாரிப்புக்குப் பிந்தைய பணிகளைத் தொடங்கியது. 2016 ஏப்ரல் 8 அன்று பட வெளியீட்டை இலக்காகக் கொள்ளப்பட்டது.
வரவேற்பு
இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. சிஃபி எழுதியது "பொதுவாக, மோசமாக தயாரிக்கப்பட்ட திரைப்படத்தில் கூட பேசுவதற்கு ஒருசில நேர்மறையான அம்சங்களைக் கொண்டிருக்கும், ஆனால் ஜித்தன் 2 ஒரு கொடுங்கனவு, இது நம் நினைவிலிருந்து விரைவாக அழிந்துவிட விரும்புவோம்". டைம்ஸ் ஆப் இந்தியா எழுதியது "ஜித்தன் -2 பேயை உள்ளடக்கிய, ஒரு திகில் படமாக கட்டணம் வசூலிக்கப்படுகிறது, ஆனால் படத்தைப் பார்த்தபின் நம்மைத் தொந்தரவு செய்யும் ஒரே விஷயம் - மற்றும் தூக்கமில்லாத இரவுகளில் கூட ஏற்படக்கூடிய - முடிவில்லாத கேள்விகள்."
வெளி இணைப்புகள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2016 தமிழ்த் திரைப்படங்கள்
வங்காளதேசத்தில் குடும்பக் கட்டுப்பாடு
வங்காளதேசத்தில் குடும்பக் கட்டுப்பாடு (Family planning in Bangladesh) என்பது அரசு நிறுவனங்களால் மேற்கொள்ளப்படுகிறது. மேலும், அரசு சாரா நிறுவனங்களால் ஆதரிக்கப்படுகிறது. தலைமை குடும்பக் கட்டுப்பாடு இயக்குநரகம் வங்காளதேசத்தில் குடும்பக் கட்டுப்பாட்டிற்கு பொறுப்பான அரசு நிறுவனம் ஆகும். மேரி ஸ்டாப்ஸ் வங்காளதேசம் என்பது ஒரு சர்வதேச அரசு சாரா அமைப்பாகும். இது வங்காளதேசத்தில் குடும்பக் கட்டுப்பாடு சேவைகளை வழங்குகிறது.
புள்ளி விவரம்
1975ஆம் ஆண்டில் வங்காளதேசத்தின் மக்கள் தொகை 76.3 மில்லியனாக இருந்தது. 2001 ஆம் ஆண்டில் மக்கள் தொகை 130.5 மில்லியனை எட்டியது. வங்காளதேசம் 2.3 என்ற கருவுறுதல் விகிதத்தைக் கொண்டுள்ளது. இது ஐக்கிய நாடுகளின் மக்கள் தொகை நிதியத்தின்படி, "குறைந்த வளம் கொண்ட நாடு" ஆகும். வங்காளதேசத்தில் ஒரு சதுர கிலோமீட்டருக்கு சுமார் 1000 பேர் என்ற அளவில் அதிக மக்கள் அடர்த்தி உள்ளது. சுதந்திரம் பெற்றதிலிருந்து வங்காளதேசம் அதன் மொத்த கருவுறுதல் வீதத்தை (TFR) 2.1 ஆக குறைத்துள்ளது. அதாவது பெண்களுக்கு சராசரியாக 2.1 குழந்தைகள் உள்ளனர். இந்த மொத்த கருவுறுதல் விகிதமும், இடம்பெயர்வும் இல்லாமல் ஒரு நாட்டின் மக்கள் தொகை பெருகுவதோ அல்லது சுருங்குவதோ இல்லை. வங்காளதேசத்தின் குடும்பக் கட்டுப்பாடு திட்டங்கள் சமீபத்திய ஆண்டுகளில் பலவீனப்படுத்தப்பட்டுள்ளதாக விவரிக்கப்பட்டுள்ளன.
பெண்களின் நிலைமை
வங்காளதேசத்தில் அதிகாரப்பூர்வ அரசாங்க மதிப்பீடுகளின்படி, 65% பெண்கள் தங்கள் 18வது பிறந்தநாளுக்கு முன்பே திருமணம் செய்து வைக்கப்படுகிறார்கள். 60% குழந்தை மணப்பெண்களுக்கு 19 வயதிற்குள் குழந்தைகளை பெறுகின்றனர். அவர்களில் 10 சதவீதம் பேர் 15 வயதிற்குள் குழந்தைகளைப் பெற்றிருக்கிறார்கள். வங்காளதேசத்தின் தண்டனைச் சட்டம் 14 வயதுக்குட்பட்ட பெண்கள் திருமணத்திற்கு முன் பாலுறவு வைத்துக்கொள்வது வெறுக்கத்தக்கதாக ஒப்புக்கொள்கிறது.
கருத்தடை மருந்துகள்
வங்காளதேச அரசாங்க தரவுகளின்படி, நாட்டில் 40 சதவிகித தம்பதிகள் கருத்தடைகளைப் பயன்படுத்துவதில்லை. கருத்தடை மருந்துகளின் மிகவும் பிரபலமான தேர்வு பிறப்பு கட்டுப்பாட்டு மாத்திரையாகும். சுகாதாரம் மற்றும் குடும்ப நல அமைச்சகம் வங்கதேசத்தில் கருத்தடைகளுக்கு மானியம் வழங்குகிறது. இனப்பெருக்க ஆரோக்கியம் பள்ளிகளில் கற்பிக்கப்படுவதிவில்லை. மேலும், தேசிய கல்வி பாடத்திட்டத்தின் ஒரு பகுதியாகவும் இல்லை. வங்காளதேசம் குடும்பக் கட்டுப்பாடு ஆலோசனை மற்றும் கருத்தடைகளை வழங்க பெண்களை வேலைக்கு அமர்த்தியுள்ளது. வங்காளதேசத்தில் அதிக அளவு சட்டவிரோத கருக்கலைப்புகள் உள்ளன. மேலும், கருத்தடை மருந்துகள் அதிகரித்திருப்பது அதை குறைக்கும் என்று எதிர்பார்க்கப்படுகிறது. அத்தியாவசிய மருந்துகள் நிறுவனம் 2010 முதல் வங்காளதேசத்தில் கருத்தடை உறைகளை உற்பத்தி செய்யத் தொடங்கியது.
மேற்கோள்கள்
பகுப்பு:வங்காளதேசத்தில் உடல்நலம் பகுப்பு:வங்காளதேசத்தில் மனித உரிமைகள்
உபேந்திரா லிமாயி
உபேந்திரா லிமாயி (उपेंद्र लिमये) (பிறப்பு 8 நவம்பர் 1969) ஓர் இந்தியத் திரைப்பட நடிகர் ஆவார். இந்தி, மராத்தி மொழித் திரைப்படங்களில் நடித்து வருகிறார். தமிழில் விஷால் நடிப்பில் வெளியான சிவப்பதிகாரம் திரைப்படத்தில் நடித்துள்ளார். ஜோக்வா என்னும் மராத்தித் திரைப்படத்தின் மூலமாக சிறந்த நடிகருக்கான இந்திய தேசிய திரைப்பட விருதினை வென்றுள்ளார்.
வெளியிணைப்புகள்
பகுப்பு:வாழும் நபர்கள் பகுப்பு:1969 பிறப்புகள் பகுப்பு:இந்தியத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:1974 பிறப்புகள்
மாத்தூர் பூங்கா
மாத்தூர் பூங்கா (Maaththoor MMDA Park) என்பது தமிழ்நாடு, சென்னை மாத்தூர் எம்எம்டிஏ அருகே உள்ள நகர்ப்புற பூங்கா ஆகும்.
வரலாறு
1990-களின் தொடக்கத்தில் மாத்தூர் கிராமத்தில் சென்னைப் பெருநகர் வளர்ச்சிக் குழுமம் வீட்டுவசதி குடியிருப்பினைத் தொடங்கியபோது, பூங்கா அமைக்கத் திட்டத்தில் நிலம் ஒதுக்கப்பட்டது. ஆனால் 2011 வரை, மாத்தூர் கிராம ஊராட்சி, பெருநகர சென்னை மாநகராட்சியுடன் இணைந்த பிறகு, பூங்காவுக்காக ஒதுக்கப்பட்ட இடம் குப்பைக் கிடங்காகத் தவறாகப் பயன்படுத்தப்பட்டது. 2011ஆம் ஆண்டு அக்டோபர் மாதம் பெருநகர சென்னை மாநகராட்சி, பூங்காவை உருவாக்குவதற்காக இந்த இடத்தினைச் சுத்தம் செய்து 2012 ஆம் ஆண்டின் இறுதியில் கட்டுமானப் பணிகளைத் தொடங்கியது. 2016ஆம் ஆண்டு செப்டம்பர் 21 அன்று தமிழ்நாடு முதலமைச்சர் ஜெ. ஜெயலலிதா காணொலி காட்சி மூலம் பூங்காவைத் திறந்து வைத்தார்.
பூங்கா
இந்தப் பூங்கா 2.5 ஏக்கர் பரப்பளவில் அமைந்துள்ளது. பூங்காவில் சறுக்கு வளையம், விளையாட்டுப் பகுதி, தயார்ப்படுத்தும் பகுதியுடன் கூடிய விளையாட்டரங்கம், 8 வடிவ நடைபாதைகள், கூழாங்கல் நிறைந்த நடைபாதை, தியான மண்டபம் போன்றவை உள்ளன. இந்த பூங்கா சென்னையின் முதல் 10 பெரிய பூங்காக்களில் ஒன்றாகும். வட சென்னை பகுதியின் மிகப்பெரிய பூங்காவாகும்.
மேற்கோள்கள்
பகுப்பு:சென்னைச் சுற்றுலா மையங்கள் பகுப்பு:சென்னையின் புவியியல் பகுப்பு:Coordinates on Wikidata
யாழ்ப் பறவை
இப்பறவையை ஆஸ்திரேலியாவின் மயில் எனக் கூறலாம். இது மிகவும் அழகாக இருக்கும். இது மெனுரிடே குடும்பத்தை சார்ந்தது. ஆண் பறவைக்கு அழகான தோகை உண்டு. தோகையின் ஓரங்களில் வெளியில் வளைந்து நீளமான இரண்டு வாலிறகுகள் யாழின் மருங்குப் பிடிகளைப் போலவும், 12 மெல்லிய இறகுகள் யாழின் நரம்புகளைப் போல அமைந்துள்ளது. வான் கோழியை விட சற்று சிறியது. ஆனால் நீண்ட தோகை உடலைப் போல் 4 அல்லது 5 மடங்கு நீளமுடையது. நல்ல கரும் ஆரஞ்சு நிறமுடைய உடலில் ஆங்காங்கே கருஞ்சிவப்பு தட்டுகள் காணப்படும். தோகை இறகுகளின் நிறம் பச்சையாகவும் நீளமாகவும் காணப்படும். பெண் யாழ்ப் பறவைக்கும் தோகை உண்டு. ஆனால் ஆண் தோகையைப் போல் அழகல்ல. மிகுந்த உயரத்தில் பறக்க முடியாது. பெரும்பாலும் நேரத்தை தரையிலேயே கழித்துவிடும். மயிலுக்கு தோகை உண்டு. ஆனால் இனிய குரலில்லை. யாழ்ப் பறவைக்கு இவை இரண்டுமே உள்ளன. மண்ணைக் கிளரி தரையில் வாழும் பூச்சிகளைத் திண்பதற்கு விரல்களும் நகங்களும் தடித்து நீண்டு உறுதியாக உள்ளன. இவை புழு, பூச்சி, அட்டை, பூரான், வண்டு, நத்தை போன்ற உயிரினங்களை உணவாக உட்கொள்கின்றன. யாழ்ப்பறவை கோழி கொக்கரைப்பது போலவும், நாய் குரைபபது போலவும் பலவகை பறவை போலவும் குரல் எழுப்பி மற்ற பறவைகளை ஏமாற்றும். காடுகள் வெட்டப்பட்டதாலும் நரிக் கூட்டங்களின் தாக்குதலாலும் குறைந்து வரும் இப்பறவையினை காக்க ஆஸ்திரேலிய அரசு சரணாலயங்களை ஏற்படுத்த வேண்டும்.
பகுப்பு:பறவைகள்
கிராப்டோனைட்டு
கிராப்டோனைட்டு (Graftonite) என்பது (Fe2+,Mn,Ca)3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை இரும்பு(II),மாங்கனீசு, கால்சியம் பாசுப்பேட்டு கனிமம் என்று வகைப்படுத்துகிறார்கள். மடிப்புகளாகவும் மணிகளாகவும் பழுப்பு, செம்பழுப்பு, இளஞ்சிவப்பு நிறங்களில் ஒற்றைச் சாய்வு கொண்ட முப்பட்டக அமைப்பில் இக்கனிமம் தோன்றுகிறது. கண்ணாடி போல மிளிர்வும், 5 என்ற மோவின் கடினத்தன்மை எண் அளவும், 3.67 முதல் 3.7 என்ற ஒப்படர்த்தியும் கிராப்டோனைட்டின் இயற்பியல் பண்புகளாகும்.
ஐக்கிய அமெரிக்க மாநிலங்களில் ஒன்றான நியூ ஹாம்சயர்நியூ ஆம்சையர் மாநிலத்தின் கிராப்டன் மாகாணத்தில் அமைந்திருக்கும் கிராப்டன் நகர மெல்வின் மலை இக்கனிமத்தின் அமைவிடமாக கண்டறியப்பட்டது.
மேற்கோள்கள்
பகுப்பு:இரும்புக் கனிமங்கள் பகுப்பு:மாங்கனீசு கனிமங்கள் பகுப்பு:கால்சியம் கனிமங்கள் பகுப்பு:பாசுப்பேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
முழுப் பெயர்
கோகுல்ராம் (full name அல்லது personal name) தனிநபரொருவரின் அடையாளமும் பெயர்த் தொகுதியும் ஆகும். இத்தொகுதியிலுள்ள பெயர்கள் ஒன்றிணைந்து அந்நபர் குறித்த அனைத்துத் தகவல்களையும் வெளிப்படுத்தும். பல பண்பாடுகளில் இச்சொல்  ஒருவரது பிறப்பு அல்லது சட்டப் பெயர்களுடன் ஒத்திருக்கும். பெரும்பாலான நாடுகளில் இவை பல பெயர்களின் தொகுதியாகவும் சில நாடுகளில் ஒரே பெயராகவும் உள்ளது; பெயர்த் தொகுதியாக விளங்கும் நேரங்களில் சில பெயர்கள் தனிநபருக்கேயானதாகவும் மற்றவை அவரது மணமானநிலை, குடும்ப உறுப்பு, இனம் அல்லது சாதி குறித்தத் தகவல்களை  வெளிப்படுத்துகின்றன. (காட்டாக சார்லசு பிலிப் ஆர்தர் ஜார்ஜையும் அதே பெயருள்ள மற்றவரையும்), அல்லது தொடர்பில்லாத இருவரையும் அடையாளம் காண முடிகின்றது).
மேற்கத்தியக் கலாசாரத்தில் கிட்டத்தட்ட அனைத்து நபர்களுக்கும் குறைந்தது ஒரு சூட்டிய பெயரும் (இது தனித்தப் பெயர், முதல் பெயர், முன்னிற்கும் பெயர், அல்லது கிறித்தவப் பெயர்  என்றெல்லாமும் அறியப்படுகின்றது), அடுத்து ஒரு குடும்பப் பெயரும் (இது மேற் பெயர், கடைசி பெயர் எனவும் அறியப்படும்) கொண்டுள்ளன; காட்டாக தாமஸ் ஜெஃவ்வர்சன் என்ற பெயரில் தாமசு என்பது சூட்டிய பெயரையும் ஜெஃவ்வர்சன் என்பது குடும்பப் பெயரையும் குறிக்கின்றன. இவை இரண்டுக்கும் இடையே ஒன்றோ பலவோ "நடுப் பெயர்கள்" (காட்டாக பிராங்க் லாய்டு ரைட், சார்லசு ஜான் ஹஃபம் டிக்கின்சு) சேர்க்கப்படுகின்றன; இவை குடும்ப மற்றும் மற்ற தொடர்புகளை இன்னமும் விரிவாக அறிவிக்கின்றன. சில பண்பாடுகளில் தந்தைவழிப் பெயர்களோ  தாய்வழிப் பெயர்களோ நடுப் பெயராகவோ இறுதிப் பெயராகவோ அமைகின்றன;  காட்டாக பியோத்தர் இலீச் சாய்க்கோவ்சுக்கியில்   பியோத்தர் இலீயாவின் மகன்) என அறியலாம்.
இந்திய மாநிலங்களில் பல்வேறு முறைமைகள் பழக்கத்தில் உள்ளன; பெரும்பாலான வட இந்திய மாநிலங்களில் சூட்டிய பெயரை அடுத்து குடும்பப் பெயர் அல்லது சாதிப் பெயர் இணைந்து முழுப்பெயர் ஆகின்றது (காட்டாக, வினோத் மேத்தா). சிலநேரங்களில் தந்தைப் பெயரை நடுப் பெயராகக் கொள்கின்றனர். காட்டாக சச்சின் ரமேஷ் டெண்டுல்கர் என்பதில் ரமேஷ் சச்சினின் தந்தையாகும். கேரளத்தில் கடைசிப் பெயராக வீட்டுப் பெயரோ சிற்றூர் பெயரோ வைத்துக் கொள்கின்றனர். (காட்டாக அசின் தொட்டும்கல்). தமிழ்நாட்டில் முதல் பெயராக தந்தையின் பெயரும் நடுப்பெயராக சூட்டிய பெயரும் இறுதியாக சாதிப் பெயரும் வைக்கும் பழக்கமுண்டு. அண்மைக்கால சமூக சீர்திருத்தங்களை ஒட்டி சாதிப்பெயரைப் பயன்படுத்துவது அருகி வருகின்றது. பெரும்பாலான உலக நாடுகளில் சூட்டிய பெயர் முதலில் இருக்க தமிழ்நாட்டில் மாறியிருப்பது உலகளாவிய பரிமாற்றங்களின் போது குழப்பத்தை விளைவிக்கின்றது. ஒரு பெயருள்ள இருவரை அடையாளப்படுத்த ஊர் பெயரொட்டும் பயன்படுத்தப்படுகின்றது.
இருப்பினும், நகரமாக்கப்படாத பல பகுதிகளில் பலருக்கு ஒற்றைப் பெயரே உள்ளது.
குழந்தைகளின் உரிமைகளுக்கான உடன்படிக்கை ஒவ்வொரு குழந்தையும் தான் பிறக்கும்போது பெயர் வைக்கப்படும் உரிமையைக் கொண்டுள்ளதாக அறிவிக்கின்றது.
மேற்சான்றுகள்
பகுப்பு:பெயரிடல் மரபு
நான் பேச நினைப்பதெல்லாம்
நான் பேச நினைப்பதெல்லாம் 1993ஆம் ஆண்டில் விக்ரமன் இயக்கத்தில் வெளியான ஒரு தமிழ்த் திரைப்படமாகும். ஆனந்த் பாபு, மோகினி, விவேக் ஆகியோர் முக்கிய கதாப்பாத்திரத்திரங்களில் நடித்திருந்தனர். சிற்பி இசையமைத்த இத்திரைப்படம் 1993 சூலை 9 அன்று வெளியானது. இது ஒரு வெற்றித் திரைப்படமாக அமைந்தது.
மேற்கோள்கள்
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிற்பி இசையமைத்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:சிங்கமுத்து நடித்த திரைப்படங்கள்
பாக்கித்தான் ஆயுதப் படையில் பெண்கள்
பாக்கித்தான் ஆயுதப் படையில் பெண்கள் (Women in the Pakistan Armed Forces) என்பது பாக்கித்தானின் ஆயுதப்படையில் பணியாற்றும் பெண் அதிகாரிகளைப் பற்றியதாகும். பாக்கித்தான் நிறுவப்பட்ட பிறகு, 1947 முதல் பாக்கித்தான் ராணுவத்தில் பெண்கள் பங்கேற்று வருகின்றனர். 2006 ஆம் ஆண்டில், முதல் பெண் போர் விமானி குழு பாக்கித்தான் வான்படையில் போர் விமான பணியில் சேர்ந்தது. பாக்கித்த்தான் கடற்படையானது பெண்கள் போர் கிளையில் பணியாற்றுவதை தடை செய்கிறது. மாறாக அவர்கள் கடற்படையில் பணி நியமனம் செய்யப்பட்டு போர் ஏற்பாடுகள் செய்யும், ஊழியர்கள், மூத்த நிர்வாக அலுவலகங்கள், குறிப்பாக பிராந்திய மற்றும் மத்திய தலைமையகங்களில் சம்பந்தப்பட்ட செயல்பாடுகளில் பணியாற்றுகின்றனர். 2013இல் பாக்கித்தான் வான்படையின் போர் கிளைக்கு விண்ணப்பிக்கும் பெண்களின் எண்ணிக்கை அதிகரித்தது.
சாதாரண இராணுவ வீரர்களகவோ, விமான வீரர்களாகவோ அல்லது மாலுமிகளாகவோ பெண்கள் ஆயுதப்படைகளில் சேர முடியாது. இந்தப் பணிகள் ஆண்களுக்கு மட்டுமே ஒதுக்கப்பட்டிருக்கும். பெண்கள் பிற பணிகளை மட்டுமே பெற முடியும். 2017 வரை மொத்தம் 4,000 பெண்கள் ஆயுதப்படையில் பணியாற்றியுள்ளனர்.
புளூட்டோ (தொன்மவியல்)
புளூட்டோ (Pluto) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் பாதாள உலகத்திற்கான கடவுள் ஆவார். கிரேக்கத் தொன்மவியலில் இவருக்கு ஒப்பானவர் ஹேடிஸ் ஆவார். மரணித்தவர்கள், பணக்காரர்கள் மற்றும் நம்பிக்கை இழந்தவர்களின் கடவுளும் இவரே ஆவார். பாதள உலகத்தில் இருந்தே தங்கமும் வைரமும் கிடைப்பதனால் இவர் பணக்காரர்களின் கடவுளாகப் போற்றப்படுகின்றார். இவரது பாதாள உலகின் வாயிலில் செர்பெரஸ் எனும் நாய் காணப்படுகின்றது. இது பாதாள உலகத்தினுள் எவரையும் தப்பவோ அல்லது உள்நுழையவோ விடாமல் பாதுகாக்கின்றது.
பாக்கித்தான் ஆயுதப் படையில் பெண்கள்
இராணுவத்தில் பெண்கள்
1930களிலும் 1940 களின் முற்பகுதியிலும், பாக்கித்தானைத் தேர்ந்தெடுக்கும் முஸ்லிம் பெண்கள் பாக்கித்தான் இயக்கத்தின் வெற்றியில் மிக முக்கிய பங்கு வகித்தனர். பாக்கித்தானின் நிறுவனர்களில் பாத்திமா ஜின்னா, ரானா லியாகத் அலி கான்,சிரீன் ஜின்னா ஆகியோர் அடங்குவர்.
புளூட்டோ (தொன்மவியல்)
வெளி இணைப்புகள்
பகுப்பு:உரோமத் தொன்மவியல் பகுப்பு:உரோமைக் கடவுள்கள்
பாக்கித்தான் ஆயுதப் படையில் பெண்கள்
பேகம் ரானா
1948ஆம் ஆண்டில், பாக்கித்தானின் முதல் பெண்மணி பேகம் ரானா 1948இல் இந்திய-பாக்கித்தான் போரில் ஈடுபட்ட பாக்கித்தான் இராணுவத்திற்கான மருத்துவ மற்றும் தளவாடங்களை சேகரிப்பதற்காக 1948இல் பெண்கள் தன்னார்வ சேவையைத் தொடங்கினார். இது பாக்கித்தான் இராணுவ மருத்துவப் பிரிவில் பெண்கள் பிரிவை உருவாக்க வழிவகுத்தது. மேலும், பெண்களுக்கான போர் பயிற்சித் திட்டத்தை அறிமுகப்படுத்துவதில் முதல் முயற்சி மேற்கொள்ளப்பட்டது. ஆனால் இத்தகைய முயற்சிகள் பாக்கித்தானின் இராணுவத் தலைமை அதிகாரி பிராங்க் மெஸர்வியால் நிராகரிக்கப்பட்டன. 1949ஆம் ஆண்டில், பேகம் ரானா தனிப்பட்ட முயற்சிகளை எடுத்து பாக்கித்தான் இராணுவ மகளிர் தேசிய காவலர் படையை நிறுவினார். முதலுதவி வழங்குதல், உணவு விநியோகத்தை ஏற்பாடு செய்தல், உடல்நலப் பிரச்சினைகள், தொற்றுநோய்களைக் கையாள்வதில் பெண்கள் பொறுப்புகளை ஏற்க ஊக்குவிக்கப்பட்டனர். மேலும், ஆடை, எல்லாவற்றிற்கும் மேலாக, தார்மீக மற்றும் உணர்ச்சி ஆதரவை வழங்குவதில் ஈடுபட்டனர். அனைத்து மகளிர் பிரிவின் தலைமை கட்டுப்பாட்டாளரான பேகம் ரானா, படைப்பகுதித் தலைவர் என்ற கௌரவப் பதவியுடன் இருந்தார். இங்கு பணியாற்றும் அனைத்து பெண்களும் குடிப்படைகள் என்று விவரிக்கப்பட்டனர். ஆனாலும் இந்த அமைப்பு விரைவாக கலைக்கப்பட்டது.
குறிப்பிடத்தக்கவர்கள்
20ஆம் நூற்றாண்டில், பெண்கள் சுறுசுறுப்பான போர் நடவடிக்கைகளில் பங்கேற்க தடை விதிக்கப்பட்டது. இருப்பினும் கணிசமான அளவு பெண் அதிகாரிகள் எதிகளின் பகுதிகளில் மருத்துவ நடவடிக்கைகளுக்கு மட்டுமே ஆதரவாக நிறுத்தப்பட்டனர். 2002ஆம் ஆண்டில், சாஹிதா மாலிக் இரண்டு நட்சத்திர தகுதிக்கு உயர்த்தப்பட்டு முதல் பெண் படைத்துறைப் பணித்தலைவர் ஆனார். சாஜிதா பாட்சா படைத்துறைப் பணித்தலைவராக பதவி உயர்வு பெற்ற இரண்டாவது பெண்ணாவார்.
பாக்கித்தான் வான்படையில் பெண்கள்
2003ஆம் ஆண்டில், பாக்கித்தான் வான்படை பெண்களை போர் விமானிகளாகப் பயிற்றுவிப்பதன் மூலம் ஒரு புதிய போர் திட்டத்தை தொடங்கியது. 2006ஆம் ஆண்டில், பெண் போர் விமானிகளின் முதல் தொகுதி பாக்கித்தான் வான்படையின் போர் சேவைகளில் சேர்ந்தது. பாக்கித்தான் வான்படை கழகத்தில் வெற்றிபெற்ற ஆண்களுக்கும், பெண்களுக்கும் அப்போதைய இராணுவத் தலைமைத் தளபதி அஹ்சன் சலீம் ஹியாத் கௌரவ சான்றிதழ்களை வழங்கினார். பெண் போர் விமானிகள் எஃப் -7 போர் விமானங்கள், குண்டுவீச்சு, வான்வழி போர் நடவடிக்கைகள் ஆகியவற்றை மேற்கொள்வதில் பயிற்சி பெற்றவர்களாக உள்ளனர்.
மேற்கோள்கள்
பகுப்பு:பாக்கித்தான் படைத்துறை
வரம் (திரைப்படம்)
வரம் (Varam) 1989 இல் வெளிவந்த தமிழ்த் திரைப்படமாகும். இப்படத்தை ஆர். சி. சக்தி இயக்கினார். பிரபு, அமலா, ஜெயஸ்ரீ, ரவிசந்திரன் மற்றும் ஸ்ரீவித்யா போன்றோர் நடித்து 1989 இல் இத்திரைப்படம் வெளிவந்தது.
எம். எஸ். விஸ்வநாதனால் இசையமைக்கப்பட்டு, எஸ். குமார் மற்றும் வி. ராமகிருஷ்ணா என்பவரால் தயாரிக்கப்பட்டது. மக்கள் இயக்குனர் ஆர். சி. சக்தியினால் திரைக்கதை வசனம் எழுதி நெறியாள்கை செய்யப்பட்டது. அதிக அளவில் எதிர்மறையான விமர்சனங்களால் படம் வெற்றியைப்  பெறவில்லை.
படத்தின் கரு, வரமிருந்து பெற்ற  பிள்ளையை செல்லம் கொடுத்து வளர்ப்பதால், ஈரமற்று வளரும் அப்பிள்ளை பிழையான பாதையில் பயணிப்பதை, எதிர்க்கும் தாயே அவனை கொன்று தடுக்கும் கதை.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:பிரபு நடித்த திரைப்படங்கள்
மூச்சுக்குழலழற்சி
மேலும் இந்நோய்க்கான சிறப்புச் சிகிச்சை முறை ஏதுமில்லை. வீட்டில் வைத்து கவனமாகப் பராமரித்தல் மட்டுமே போதுமானதாகும். உணவு உட்கொள்ள இயலாமை, சுவாசிப்பதில் சிக்கல், நரம்பு வழி ஊட்டம் போன்ற பாதிப்புகள் இருந்தால் மட்டுமே அரிதாக மருத்துவமனையில் அனுமதிக்க வேண்டிய நிலை ஏற்படுவதுண்டு. தற்காலிக ஆதாரங்கள் உப்புநிறை உப்புநீர் கரைசல் மருந்து தெளிப்பை ஆதரிக்கின்றன. நுண்ணுயிர் எதிர்ப்பிகள், வைரசு எதிர்ப்பிகள், மூச்சுக்குழாய் அழற்சி நீக்கிகள், அல்லது தெளிப்பு மருந்து எபிநெஃப்ரைன் ஆகிய சிகிக்சைகளின் பலன் குறித்த சான்றுகள் தெளிவாகவோ அல்லது ஆதரவாகவோ இல்லை. இரண்டு வயதுக்குக் கீழுள்ள குழந்தைகளில் 10% முதல் 30% வரையான குழந்தைகள் ஏதோவொரு நிலையில் மூச்சுக்குழலற்சி நோய்க்கு ஆளாகிறார்கள். பூமியின் வடகோளப்பகுதியில் வாழ்பவர்களுக்கு பொதுவாக குளிர்காலத்தில் இந்நோய் பாதிப்பு ஏற்படுகிறது. இவர்களில் மருத்துவமனையில் அனுமதிக்கப்படுகின்ற குழந்தைகளில் 1% குழந்தைகள் இறப்புக்கு உள்ளாகிறார்கள். 1940களில் இந்நோய் குறித்ததான அறிதல்கள் முதன்முதலில் விவரிக்கப்பட்டன.
அறிகுறிகள்
இரண்டு வயதுக்கு கீழ் உள்ள குழந்தைகளுக்கு இரண்டு அல்லது அதற்கு மேற்பட்ட நாட்களுக்கு மேல் இருமல், மூச்சுத்திணறல் மற்றும் சுவாசப் பிரச்சினை இருத்தல் ஆகியனவற்றை இந்நோய்க்கான அறிகுறிகளாகக் கருதலாம். மூச்சிரைப்பு அல்லது உறுமல் பொன்ற அறிகுறிகளை மார்பொலிக்காட்டி கருவியின் மூலம் கவனித்து அறிய முடியும். குழந்தையால் தொடர்ந்து பலநாட்களுக்கு இயல்பாக சுவாசிக்க இயலாமல் இருக்கலாம். கடுமையான காய்ச்சல் நோய்க்கு பிறகு பல வாரங்களுக்கு சுவாசப்பாதைகள் இயல்புநிலைக்கு திரும்பாமல் இருக்கலாம் எனவே மீண்டும் மீண்டும் இருமல் மற்றும் மூச்சிரைப்புக்கு குழந்தை ஆட்படலாம். முக்கியமான நோய் அறிகுறிகள் சில கீழே தரப்படுகின்றன :.
விளைவுகள்
மூச்சுக்குழலழற்சி என்ற சொல்லின் பொருள் வழக்கமாக கடுமையான வைரசு தொற்று மூச்சுக்குழலழற்சியைக் குறிக்கவே பயன்படுத்தப்படுகிறது. சுவாசப் பல்கருவூண் வைரசு எனப்படும் மனிதநியுமோ வைரசு தொற்று காரணமாக இந்நோய் குழந்தை பருவத்தில் பொதுவாகத் தோன்றுகின்ற நோயாகும். மெட்டாநியுமோவைரசு, இன்புளுவென்சா, பாராயின்புளுவென்சா, கோரோனாவைரசு, அடினோவைரசு, ரைனோவைரசு போன்ற வைரசுகளும் இந்நோயை உண்டாக்கும் வைரசுகளாகக் கருதப்படுகின்றன.
நோயறிதல்
நோயறிதல் பொதுவாக மருத்துவ பரிசோதனை மூலம் செய்யப்படுகிறது. மார்பு எக்சுகதிர் படம் சில நேரங்களில் நுண்ணுயிர் நிமோனியாவை தவிர்ப்பதற்கு பயனுள்ளதாக இருக்கிறது, ஆனால் வழக்கமான எல்லா நிகழ்வுகளிலும் இதைக்  குறிப்பிட இயலவில்லை. இந்நோயைக் கண்டறிய குறிப்பிட்ட ஒரு வைரசின் விளைவுகளை எதிர்நோக்கிய பரிசோதனையை மேற்கொள்ளலாம். ஆனால் இச்செயல் மருத்துவச் சிகிச்சை மேலாண்மையில் சில விளைவுகளை ஏற்படுத்துகிறது, இதனால் இந்நோக்கு தொடர்ந்து பரிந்துரைக்கப்படுவதில்லை. தொண்டையிலுள்ள மூக்குத்துளை மூச்சொலியை நேரடி நோயெதிர்ப்பு உடனொளிர்தல் சோதனை மூலம் சுவாச பல்கருவூண் வைரசை கண்டறியமுடியும். இப்பரிசோதனையின் உணரலும் தனித்தன்மையும் முறையே 61% மற்றும் 89% அளவுகளைக் கொண்டிருக்கிறது.
நோய்த்தடுப்பு
மூச்சுக்குழலழற்சி நோய் தடுப்பு என்பது நோய்த்தொற்று ஏற்படுத்தும் வைரசுகளை பரவவிடாமல் தடுக்கும் நடவடிக்கைகளை வலுவாகச் சார்ந்திருக்கிறது. அதாவது கைகளைக் கழுவுதல், சுவாச நோய்த்தொற்று அறிகுறிகள் கொண்ட நபர்களிடமிருந்து விலகியிருப்பது போன்றவை இத்தகைய சில நடவடிக்கைகளுக்கு உதாரணங்களாகும். சுகாதாரமான நல்ல சுற்றுச்சூழல் இருந்தாலும் கூடுதலாக ஒரு மேம்பட்ட நோய் எதிர்ப்பு அமைப்பு இருத்தல் இந்நோய்தடுப்புக்குரிய ஒரு சிறந்த கருவியாகும். குறிப்பாக நோயெதிர்ப்புத் திட்டத்தை மேம்படுத்துவதற்கான ஒரு சிற்ந்த வழி குழந்தைகளுக்குத் தாய்ப்பால் கொடுப்பதாகும். அதிலும் குறிப்பாக குழந்தையின் முதல் மாத வாழ்க்கையின் போது தாய்ப்பால் புகட்டுவது மிகச்சிறந்த நோய்த்தடுப்பு முறையாகும். இதயநோயுடனும் சுவாசப்பிரச்சினைகளுடனும் முந்திப்பிறந்த குழந்தைகளுக்கு ஓரின எதிர்ப்பான்கள் போன்ற நோயெதிர்ப்பு திறனூட்டல் வசதிகள் உள்ளன. குளிர்காலங்களில் மாதாமாதம் தடுப்பூசி போடும் சிகிச்சை வசதிகளும் உண்டு
நோய் மேலாண்மை
நோய்த்தொற்றை மையப்படுத்தும் சிகிச்சைக்குப் பதிலாக அதன் அறிகுறிகளை அடிப்படையாகக் கொண்ட சிகிச்சைகளே மூச்சுக்குழலழற்சி நோய் சிகிச்சையில் முக்கியத்துவம் பெறுகிறது. தீவிர சிகிச்சை ஏதுமில்லாமலேயே பாதிக்கு மேற்பட்ட குழந்தைகள் 13 நாட்களில் நலமடைந்து விடுகின்றனர். மூன்று வாரங்களுக்கு மேல் நோய்ப்பாதிப்பு 90% வரை குறைந்தும் விடுகிறது. உப்புநிறை கரைசல் (3%) தெளிப்பு நன்மையளிக்குன் என்பதற்கான தற்காலிக சான்றுகளைக் கொண்டுள்ளது. எபிநெப்ரின் தெளிப்பும் மூக்கை உறிஞ்சிநீக்கலும் போன்ற சிகிச்சைகளின் பலன் குறித்த ஆதாரங்களும் ஏதுமில்லை. சால்பியூட்டமால், சிடீராய்டுகள், நுண்ணுயிர் எதிர்ப்பிகள், வைரசு எதிர்ப்பிகள், மார்பு உடற்பயிற்சிகள் உள்ளிட்ட சிகிக்சைகளின் பலன் குறித்த சான்றுகளும் தெளிவாகவோ அல்லது ஆதரவாகவோ இல்லை
மூச்சுக்குழாய் தளர்த்திகள்
மூச்சுக்குழலழற்சி கொண்ட குழந்தைகளுக்குப் பொதுவாக மூச்சுக்குழாய் தளர்த்திகள் பரிந்துரைக்கப்படுவதில்லை, ஏனெனில் இது போன்ற பயன்பாடுகளால் ஏற்படும் விளைவுகள் தரும் சான்றுகள் ஆதரிக்கப்படுவதாக இல்லை கார்டிகோசிடீராய்டுகளுடன் கூடிய எபிநெப்ரினை சுவாசித்தால் மருத்துவமனையில் சேர்க்க வேண்டிய அவசியம் தவிர்க்கப்படவில்லை என்று 2017 ஆம் ஆண்டில் மேற்கொள்ளப்பட்ட ஆய்வுகள் தெரிவிக்கின்றன.
செயல்திறனற்ற சிகிச்சைகள்
மற்ற மருத்துவ சிகிச்சைகள் தற்போது இந்நோய்க்கான சிகிச்சையாகப் பயன்படுத்தப்படுகின்றன என்பதற்கான ஆதாரங்கள் ஏதுமில்லை. ரிபவிரின் என்ற வைரசு எதிர்ப்பு மருந்து மூச்சுக்குழலழற்சி நோய் சிகிச்சைக்குப் பயனுள்ளதாக இருப்பதாக தெரியவில்லை. பாக்டீரியா தொற்றுக்காக கொடுக்கப்படும் நுண்ணுயிர் எதிர்ப்பிகள் பெரும்பாலும் மூச்சுக்குழலழற்சியை மேலும் சிக்கலாக்குகின்றன. ஆனால் அவற்றால் அடிப்படை வைரசு தொற்று மீது எந்த விளைவும் ஏற்படுவதில்லை. கார்டிகோசிடீராய்டுகள் மூச்சுக்குழலழற்சி சிகிச்சையில் எந்த நிரூபணமான பயனையும் கொடுத்ததில்லை மற்றும் இது அறிவுறுத்தப்படுவதுமில்லை. இந்நோயின் சிகிச்சையில் டியாக்சிரிபோநியூக்ளியேசுகளாலும் எந்த பயனும் விளையவில்லை.
புற இணைப்புகள்
பகுப்பு:குழந்தை மருத்துவம் பகுப்பு:அழற்சி
இசுமாயில் பாஷா
இசுமாயில் பாஷா (Isma'il Pasha) (31 திசம்பர் 1830 - 2 மார்ச் 1895) சிறப்புவாய்ந்த இசுமாயில் எனவும் அறியப்பட்ட இவர் 1863 முதல் 1879 வரை எகிப்து மற்றும் சூடானின் ஆட்சியாளராக இருந்தார். இவர் பிரிதானியர்களால் ஆட்சியிலிருந்து அகற்றப்பட்டார். இவரது தாத்தா முகம்மது அலி பாசாவின் இலட்சிய கண்ணோட்டத்தைப் பகிர்ந்து கொண்ட இவர், தனது ஆட்சிக் காலத்தில் எகிப்தையும் சூடானையும் பெரிதும் நவீனப்படுத்தினார். தொழில்துறை மற்றும் பொருளாதார மேம்பாடு, நகரமயமாக்கல் மற்றும் ஆப்பிரிக்காவில் நாட்டின் எல்லைகளை விரிவுபடுத்துதல் ஆகியவற்றில் பெருமளவில் முதலீடு செய்தார்.
இவரது தத்துவத்தை 1879இல் வெளியிட்டஒரு அறிக்கையில் காணலாம்: "எனது நாடு இனி ஆப்பிரிக்காவில் இல்லை; நாங்கள் இப்போது ஐரோப்பாவின் ஒரு பகுதியாக இருக்கிறோம். ஆகவே, நம்முடைய முந்தைய வழிகளைக் கைவிடுவதும், நமது சமூக நிலைமைகளுக்கு ஏற்றவாறு ஒரு புதிய முறையைப் பின்பற்றுவதும் இயல்பானது ”.
1867 ஆம் ஆண்டில் இவர் தனது ஆட்சியாளர் பட்டத்திற்கு உதுமானியர்களிடமும், சர்வதேச அரங்கிலும் அங்கீகாரத்தையும் பெற்றார். இது முன்னர் இவரது முன்னோடிகளான எகிப்து மற்றும் சூடானின் உதுமானியப் பிரதேசங்களில் (1517-1867) பயன்படுத்தப்பட்டது. எவ்வாறாயினும், இசுமாயிலின் கொள்கைகள் எகிப்து மற்றும் சூடானின் உதுமானியப் பகுதிகளை (1867-1914) கடுமையான கடனில் ஆழ்த்தின. இது சுயஸ் கால்வாய் நிறுவனத்தில் நாட்டின் பங்குகளை பிரித்தானிய அரசாங்கத்திற்கு விற்க வழிவகுத்தது. மேலும் பிரித்தனைய அதிகாரத்திலிருந்து விலகவும் வைத்தது.
இவரது நினைவாக எகிப்தின் ஒரு நகரத்திற்கு இசுமாலியா எனப் பெயரிடப்பட்டது.
குடும்பம்
அல்பேனிய வம்சாவளியைச் சேர்ந்த எகிப்தின் சுல்தான் முகம்மது அலியின் பேரனும், இப்ராகிம் பாசாவின் மூன்று மகன்களில் இரண்டாவது மகனுமான இவர் கெய்ரோவில் அல் முசாஃபிர் கானா அரண்மனையில் பிறந்தார். இவரது தாயார் சர்க்காசியன் ஹோஷியார் காதின், இவரது தந்தையின் மூன்றாவது மனைவியாவார்.
இளைமையும் கல்வியும்
பாரிஸில் ஒரு ஐரோப்பிய கல்வியைப் பெற்றபின், தனது மாமா எகிப்து மற்றும் சூடானின் ஆளுநராக இருந்த முதலாம் சயீது இறந்தவுடன் நாடு திரும்பினார். தன்னுடைய மருமகனின் இருப்பை முடிந்தவரை தவிர்ப்பதற்காகவும், தனது பாதுகாப்பைக் கருத்தில் கொண்டும் சயீது, அடுத்த சில ஆண்டுகளில் வெளிநாடுகளில், குறிப்பாக போப், பேரரசர் மூன்றாம் நெப்போலியன் மற்றும் உதுமானிய சுல்தான் ஆகியோரிடம் இவரைப் பணியில் அமர்த்தினார். 1861ஆம் ஆண்டில் சூடானில் ஏற்பட்ட ஒரு கிளர்ச்சியைத் தணிக்க 18,000 பேர் கொண்ட ஒரு இராணுவத்தின் தலைவராக இவர் அனுப்பப்பட்டார். இது இவர் நிறைவேற்றிய ஒரு முக்கியப் பணியாகும்.
எகிப்தின் ஆளுநர்
சயீதின் மரணத்திற்குப் பிறகு, 1863 சவரி 19 அன்று இவர் ஆளுநராக அறிவிக்கப்பட்டார். இருப்பினும் 1867 ஆம் ஆண்டிதான் இவர் தனது ஆளுநர் பட்டத்திற்கு உதுமானியர்களிடமும், சர்வதேச அரங்கிலும் அங்கீகாரத்தையும் பெற்றார்
சீர்திருத்தங்கள்
இசுமாயில் தனது சீர்திருத்த திட்டங்களை எளிதாக்க அதிக செலவு செய்தார். குறிப்பாக கான்ஸ்டண்டினோபிலுக்கு இலஞ்சம் அக்கப்பட்டது. சுயஸ் கால்வாய் கட்டுமானத்திற்காக அதிக பணம் சென்றது. விவசாயத்தை நவீனமயமாக்க உதவும் வகையில் 8,000 மைல் (13,000 கி.மீ) பாசன கால்வாய்களை அமைக்க சுமார் 46 மில்லியன் டாலர் சென்றது. இவர் 900 மைல் (1,400 கி.மீ) இரயில் பாதைகள், 5,000 மைல் (8,000 கி.மீ) தந்தி இணைப்புகள், 400 பாலங்கள், அலெக்சந்திரியாவில் துறைமுக பணிகள் மற்றும் 4,500 பள்ளிகளைக் கட்டினார்.
இவர் தனது தாத்தாவின் அளவிலான உள் சீர்திருத்த திட்டங்களை தொடங்கினா. சுங்க முறையையும் அஞ்சல் நிலையத்தையும் மறுவடிவமைத்து, வணிக முன்னேற்றத்தைத் தூண்டினார். சர்க்கரைத் தொழிலை உருவாக்கினார். பருத்தித் தொழிலைக் கட்டியெழுப்பினார். பல அரண்மனைகளைக் கட்டி, ஆடம்பரமாக வாழ்ந்தார். ஆப்பெரா மற்றும் நாடக அரங்கங்களைப் பராமரித்தார். கெய்ரோவில் ஒரு லட்சத்துக்கும் மேற்பட்ட ஐரோப்பியர்கள் வேலைக்கு அமர்த்தி நகரத்தின் மேற்குப் பகுதியில் பாரிஸை மாதிரியாகக் கொண்டு ஒரு காலனி கட்டுவதற்கு ஏற்பாடு செய்தார். அலெக்சாந்திரியாவும் மேம்படுத்தப்பட்டது. எகிப்து மற்றும் சூடானிலும், உலகில் எந்தவொரு நாட்டிலும் இல்லாத வகையில் ஒரு பரந்த இருப்புப்பாதை கட்டும் திட்டத்தை தொடங்கினார்.
கல்வி சீர்திருத்தம் கல்வி வரவு செலவுத் திட்டத்தை பத்து மடங்கிற்கும் மேலாக அதிகரித்தது. பாரம்பரிய ஆரம்ப மற்றும் இடைநிலைப் பள்ளிகள் விரிவுபடுத்தப்பட்டு சிறப்பு தொழில்நுட்ப மற்றும் தொழிற்கல்வி பள்ளிகள் உருவாக்கப்பட்டன. மேற்கத்திய பயிற்சி பெற்ற உயரடுக்கின் உருவாக்கத்தை ஊக்குவிக்கும் வகையில், கல்வித் திட்டங்களைப் படிக்க மாணவர்கள் மீண்டும் ஐரோப்பாவிற்கு அனுப்பப்பட்டனர். ஒரு தேசிய நூலகம் 1871 இல் நிறுவப்பட்டது. வலது|thumb| எகிப்தின் [[அலெக்சாந்திரியா|அலெக்சாந்திரியாவிலுள்ள இசுமாயில் பாசாவின் சிலை]] நவம்பர் 1866 இல் பிரதிநிதிகள் கூட்டத்தை நிறுவியது இவரது மிக முக்கியமான சாதனைகளில் ஒன்றாகும். இது முற்றிலும் ஆலோசனைக் குழுவாக கருதப்பட்டாலும், அதன் உறுப்பினர்கள் இறுதியில் அரசாங்க விவகாரங்களில் ஒரு முக்கிய செல்வாக்கைக் கொண்டிருந்தனர். கிராமத் தலைவர்கள் சட்டசபையில் ஆதிக்கம் செலுத்தி, கிராமப்புறங்கள் மற்றும் மத்திய அரசு மீது அரசியல் மற்றும் பொருளாதார செல்வாக்கை அதிகரித்து வந்தனர்.
திருவெண்ணெய்நல்லூர் ஊராட்சி ஒன்றியம்
திருவெண்ணெய்நல்லூர் ஊராட்சி ஒன்றியம், இந்தியாவின் தமிழ்நாட்டின் விழுப்புரம் மாவட்டத்தில் உள்ள 13 ஊராட்சி ஒன்றியங்களில்  ஒன்றாகும். திருவெண்ணெய்நல்லூர் ஊராட்சி ஒன்றியம் 50 ஊராட்சி மன்றங்களை கொண்டுள்ளது. திருவெண்ணெய்நல்லூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் திருவெண்ணெய்நல்லூரில் இயங்குகிறது.
ஊராட்சி மன்றங்கள்
திருவெண்ணெய்நல்லூர் ஊராட்சி ஒன்றியத்தில் உள்ள 44 கிராம ஊராட்சி மன்றங்களின் விவரம்;
தகடு (திரைப்படம்)
தகடு (Thagadu) என்பது 2016ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். எம். தங்கதுரை எழுதி இயக்கிய இப்படத்தில் பிரபா, அஜய், சனம் ஷெட்டி ஆகியோர் முக்கிய வேடங்களில் நடித்துள்ளனர். இப்படமானது 2016 செப்டம்பர் 2 அன்று வெளியானது.
தயாரிப்பு
இப்படத்தில் சனம் ஷெட்டி இளவரசி வேடத்தில் நடித்தார். இப்படத்தில் கல்லூரி மாணவர்களாக பல புதுமுகங்கள் நடித்தனர். படத்தில் இடம்பெற்ற வரலாற்று காலகட்டப் பகுதிகள் ஆந்திராவின் கங்குண்டி கோட்டையில் படமாக்கப்பட்டன. இப்படத்தில் பிரபா, அஜய் ஆகியோர் முக்கிய வேடங்களில் நடித்தனர்.
படத்தின் இசை வெளியீடானது 2016 சூலையில் நடந்தது. இதில் தமிழ் திரையுலகில் ஆளுமைகளான ஆர். கே. செல்வமணி, டி. சிவா, பேரரசு ஆகியோர் கலந்துகொண்டனர்.
வெளியீடு
டைம்ஸ் ஆப் இந்தியா சமயம் படத்திற்கு ஐந்து நட்சத்திரங்களில் இரண்டை வழங்கியது. விமர்சகர் கதையை விமர்சிக்கும் போது வரலாற்றுக் கால காட்சிகளைப் பாராட்டினார். மலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார், கதை "பழையது" என்று கூறினார். திரைப்பட போர்ட்டல் இஃப்லிக்ஸ்.காமில் எழுதப்பட்ட விமர்சனத்தில், "கதையை குறுகிய காலத்தில் சித்தரிக்க முடியும், தேவையற்ற காட்சிகள் திரைப்படத்தை ஜவ்வாக இழுக்கிறது."
ராம்தாஸ் அதவாலே
இராம்தாஸ் பாண்டு அதவாலே (Ramdas Bandu Athawale) (பிறப்புப்:25 திசம்பர் 1959), இந்தியச் அரசியல்வாதியும், இந்தியக் குடியரசுக் கட்சியின் (அ)  தலைவரும் ஆவார். இவர் 3 ஏப்ரல் 2014 முதல் மாநிலங்களவை உறுப்பினராக உள்ளார்.
இந்தியக் குடியரசுக் கட்சியில் இருந்த போது, 12, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டவர். பின்னர் அக்கட்சியிலிருந்து பிரிந்து இந்தியக் குடியரசுக் கட்சி (அ) எனும் அரசியல் கட்சியின் நிறுவனத் தலைவர் ஆனார். இவர் நரேந்திர மோதியின் முதல் அமைச்சரவை மற்றும் நரேந்திர மோதியின் இரண்டாம் அமைச்சரவையிலும், சமூக நீதி மற்றும் அதிகாரமளிக்கும் அமைச்சகத்தில் இணை அமைச்சராக உள்ளார்.
வெளி இணைப்புகள்
பகுப்பு:மகாராட்டிர அரசியல்வாதிகள்
பகுப்பு:மாநிலங்களவை உறுப்பினர்கள் பகுப்பு:இந்திய அமைச்சர்கள்
சத்தர்பூர் சட்டமன்றத் தொகுதி
சத்தர்பூர் சட்டமன்றத் தொகுதி என்ற பெயரில் உள்ள கட்டுரைகள்: